**OZNAM**

Tému rigoróznej práce si uchádzač/-ka navrhne sám/sama, avšak pred podaním prihlášky ju musí schváliť predseda komisie pre rigorózne skúšky na Inštitúte psychológie doc. PhDr. Monika Kačmárová, PhD. Téma nesmie byť zhodná s témou inej kvalifikačnej práce uchádzača/-ky. Návrh témy so stručnou anotáciou zamerania rigoróznej práce (projektom výskumu) uchádzač/-ka zašle mailom kontaktnej osobe pre rigorózne konanie na Inštitúte psychológie doc. PhDr. Monike Kačmárovej, PhD. Rigorózna práca musí spĺňať kritériá výskumnej práce kvantitatívneho alebo kvalitatívneho charakteru a jej výsledky by mali byť aplikovateľné do praxe alebo by mala zjavne poukázať na prínos pre prax. Ďalšie požiadavky k vypracovaniu práce sa nachádzajú v dokumente Podmienky pre rigorózne konanie. Bližšie pokyny k vypracovaniu práce budú uchádzačovi/-ke zaslané po vyžiadaní u kontaktnej osoby.